Document ID: 31993D0354

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαΐου 1993 που τροποποιεί την απόφαση 93/174/ΕΟΚ σχετικά με διαδικασία του άρθρου 85 της συνθήκης ΕΟΚ (IV/34.494 διάρθρωση των τιμολογίων στις συνδυασμένες μεταφορές εμπορευμάτων)
(93/354/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1017/68 του Συμβουλίου της 19ης Ιουλίου 1968 περί εφαρμογής των κανόνων ανταγωνισμού στους τομείς των σιδηροδρομικών και εσωτερικών πλωτών μεταφορών (1), όπως τροποποιήθηκε από την πράξη προσχώρησης της Ελλάδας.
Έχοντας υπόψη τα ακόλουθα:
(1) Στις 24 Φεβρουαρίου 1993 η Επιτροπή εξέδωσε την απόφαση 93/174/ΕΟΚ (2) σύμφωνα με το άρθρο 5 του κανονισμού (ΕΟΚ) αριθ. 1017/68, βάσει της οποίας κατά το διάστημα μεταξύ 1ης Μαρτίου 1992 και 28ης Φεβρουαρίου 1997 οι διατάξεις του άρθρου 85 παράγραφος 1 της συνθήκης δεν εφαρμόζονται στη συμφωνία σχετικά με την καθιέρωση κοινής διάρθρωσης των τιμολογίων όσον αφορά την πώληση των υπηρεσιών της σιδηροδρομικής έλξης στη συνδυασμένη διεθνή μεταφορά εμπορευμάτων.
(2) Η απόφαση αυτή απευθύνεται στις δώδεκα εθνικές σιδηροδρομικές επιχειρήσεις της Κοινότητας.
(3) Μετά την κοινοποίηση της απόφασης δύο σιδηροδρομικές επιχειρήσεις, η British Railways και η Coras Iompair Eireann πληροφόρησαν την Επιτροπή ότι, αντίθετα με τις πληροφορίες που είχαν δώσει παλαιότερα, δεν συμμετέχουν στην εν λόγω συμφωνία.
(4) Επομένως, αυτές οι δύο επιχειρήσεις πρέπει να αποκλειστούν από το πεδίο εφαρμογής της παραπάνω απόφασης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι εταιρείες British Railways Board και Coras Iompair Eireann αποκλείονται από το πεδίο εφαρμογής της απόφασης 93/174/ΕΟΚ.
Άρθρο 2
Η παρούσα απόφαση απευθύνεται στις ακόλουθες επιχειρήσεις:
Coras Iompair Eireann
Heuston Station
IRL-Dublin 8
British Railways Board
167/169 Westbourne Terrace
UK-London W2 6JY
Βρυξέλλες, 26 Μαΐου 1993.

Labels: 8
4
15